

 LĒMUMS

Ādažos, Ādažu novadā

2024. gada 4. decembrī **Nr.** **483**

**Par komisijas izveidi maksimālās cenas noteikšanai apbūves tiesību izsolei Gaujas ielā 25B, Ādažos**

Ādažu novada pašvaldības dome ar 2024. gada 13. novembra lēmumu Nr. 436 “Par piedalīšanos apbūves tiesību izsolē īpašumam Gaujas iela 25B, Ādaži” nolēma piedalīties izsolē un iegūt apbūves tiesību uz īpašumu – ēku ar kadastra apzīmējumu Nr.8044 00704278001 Gaujas iela 25B, Ādažos, kā arī lemt par apbūves tiesību maksimālo cenu līdz izsoles noslēgumam, t.i. 2024. gada 4.decembrim, plkst. 13.00.

Lai nodrošinātu, ka apbūves tiesību izsoles cena netiek mākslīgi palielināta zinot pašvaldības noteikto maksimālo cenu, un pamatojoties uz Pašvaldību likuma 4. panta pirmās daļas 8. punktu, 10. panta pirmās daļas 16. punktu, Publiskas personas finanšu līdzekļu un mantas izšķērdēšanas novēršanas likuma 3. un 8. pantu (nosaka, ka publiskai personai aizliegts iegādāties īpašumā vai lietošanā mantu par acīmredzamu paaugstinātu cenu), Ādažu novada pašvaldības dome:

**NOLEMJ:**

1. Izveidot komisiju (turpmāk – Komisija) šādā sastāvā un pilnvarot to noteikt pašvaldības maksimālo cenu apbūves tiesību iegūšanai ēkai Gaujas ielā 25B, Ādažos:
	1. Karīna MIĶELSONE, domes priekšsēdētāja, Komisijas priekšsēdētāja;
	2. Genovefa KOZLOVSKA, domes priekšsēdētājas vietniece pašvaldības funkciju jautājumos;
	3. Valērijs BULĀNS, domes priekšsēdētāja vietnieks attīstības jautājumos;
	4. Sarmīte MŪZE, Finanšu nodaļas vadītāja;
	5. Everita KĀPA, Juridiskās un iepirkumu nodaļas vadītāja.
2. Noteikt, ka:
	1. Komisija un persona, kura pilnvarota pašvaldības vārdā piedalīties izsolē (turpmāk – pilnvarotā persona) pirms izsoles noslēguma sanāk uz slēgtu sēdi Gaujas ielā 33A, Ādažos, 326. kabinetā;
	2. Komisijai un pilnvarotajai personai nav tiesības sēdes norises vietā ienest viedierīces un datortehniku, izņemot datoru pilnvarotajai personai dalībai izolē;
	3. Komisijas sēdes gaitu protokolē E. Kāpa;
	4. pilnvarotajai personai nav tiesību izsolē solīt augstāku cenu par Komisijas noteikto maksimālo cenu.
3. Finanšu līdzekļus lēmumā noteikto apbūves tiesību iegādei paredzēt no pašvaldības 2024. gada budžeta konta atlikuma.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU